પ્રેમ સીધો સાદો ચોખ્ખો-ચટ્ટ કપાળ જેવો છે જેની ઉપર દરેક સંપ્રદાય પોતાના ટીલાટપકા કરીને એને વાજબી ઠહેરાવે છે. પ્રેમ સદીઓથી અને સનાતન છે, શાશ્વત છે. એટલે જ તો રાધા-કૃષ્ણને જોવા ગમે છે. મંદિરમાં કારણ કે પ્રેમ મૂર્તિમંત છે. પ્રેમને ખપે છે શરીર પરંતુ શરીરમાં પ્રેમ ઉમેરાય છે ત્યારે શરીર મંદિર બની જાય છે. પ્રેમ સ્પર્શથી બોલે છે અને વાણીથી અટકે છે. તમે ગમતી વ્યક્તિને બથ ભરો છો ત્યારે કાનુડાના મુખમાં દેખાયેલા બ્રહ્માંડને ભેટો છો !